**Cestovná správa zo zahraničnej pracovnej cesty**

**Dátum konania:** 9-11. 6. 2015

**Miesto konania:** Vilnius/Litva

**Názov akcie:** ETUI Vzdelávanie na tému Stratégia BOZP a jej tvorba na EU úrovni

**Účastníci:** Ing. Vladimír Kmec – zväzový inšpektor

Dňa 9 až 11. Júna 2015 sa konalo stretnutie zástupcov BOZP z členských krajín EU najmä zástupcov z Litvy, Poľska a Macedónska. Témou stretnutia bola stratégia BOZP na roky 2014-2020 a jej tvorba v EU a zmeny ,ktoré by mali byť presadzované ETUCE v Európskom parlamente.. OZPŠaV na tomto vzdelávaní zastupoval zväzový inšpektor Ing.Vladimír Kmec.

Cieľom tohto stretnutia bolo zhodnotenie fungovania bezpečnosti práce v EU, ako aj fungovanie BOZP v jednotlivých krajinách. V prvej časti vzdelávania sa zúčastnení venovali Stratégii BOZP na Európskej úrovni. Tu všetci zástupcovia spoločne vyjadrili spokojnosť s jej prijatím avšak bolo zistené, že jej aplikácia do legislatívy jednotlivých štátov je veľmi zdĺhavá a v mnohom aj rozdielna. Niektoré krajiny najmä Poľsko a Litva majú rozdielny systém BOZP a ten nekorešponduje so samotnou Stratégiou BOZP. Zástupcovia ETUI po tomto zistení avizovali zmenu a stretnutie so zástupcami uvedených krajín na Národnej úrovni u.

V druhej polovici vzdelávania sa účastníci školenia podrobnejšie venovali BOZP v jednotlivých krajinách. V pracovných skupinách, ktoré navrhla ETUI rozoberali a konfrontovali BOZP. Bolo zistené , že problémy ktoré trápia všetkých sú v mnohom podobné. Išlo najmä o preventívne lekárske prehliadky, ktoré sa vykonávajú mimo analýzy rizík a náklady na nich znáša zamestnávateľ. Rozdiel bol iba na Malte, kde zdravotné prehliadky sú akýmsi benefitom, ktorý je zakotvený v kolektívnej zmluve. Ďalším problém, ktorý zástupcovia riešili bolo obťažovanie, mobbbing a bossing. Tu sa všetci zhodli, že je potrebné presnejšie definovať legislatívu nielen na Národnej , ale najmä na Európskej úrovni. Posledným bodom na ktorom sa účastníci zhodli bola odborová kontrola nad stavom BOZP. Tu veľmi ostro vystupovali zástupcovia Poľska, ktorí trvali na prebratí ich systému. Výsledkom búrlivej diskusie a rokovania pracovných skupín bol kompromis , ktorý ETUI bude formou svojho expertného tímu a v spolupráci s jednotlivými členmi rozvíjať a v súlade s platnou legislatívou nájsť vhodné riešenie.

Výsledkom celého stretnutia bola výzva zúčastnených smerom k  ETUI, ktorý ako expert ETUCE v oblasti BOZP zastupuje členov a organizuje tieto vzdelávania presadzoval a samozrejme po konsolidácii sa snažil aplikovať zmeny a riešenie problémov do Stratégie BOZP v EU na roky 2014-2020. Je to totiž rámcový dokument, ktorý jasne deklaruje akým smerom sa bude vyvíjať bezpečnosť a ochrana zdravia na európskej úrovni , zároveň určuje základne štandardy, ktoré si neskôr implementujú krajiny do svojich národných stratégii.

Bratislava, 30. 8. 2015

Zapísal: Ing. Vladimír Kmec, zväzový inšpektor

Schválil: